b'\n_START_ARTICLE_\nMuori\xc5\xa1ki\xc5\xb3 pilkapynas\n_START_SECTION_\nPilkapynas\n_START_PARAGRAPH_\nPilkapynas apnaikintas kap\xc5\xb3 pl\xc4\x97\xc5\xa1ik\xc5\xb3 ir laidojant mirusiuosius XVII a. \xe2\x80\x93 XIX a. I\xc5\xa1liko 5 pilkapiai. J\xc5\xb3 sampilai 8 12 m skersmens ir iki 1,5 m auk\xc5\xa1\xc4\x8dio. Sampilus juos\xc4\x97 9\xe2\x80\x9311 m skersmens akmen\xc5\xb3 vainikai. 1974 m. ir 1975 m. pilkapyn\xc4\x85 tyr\xc4\x97 Bir\xc5\xbe\xc5\xb3 kra\xc5\xa1to muziejus (vadovai Eugenijus Jovai\xc5\xa1a ir J. Merkelevi\xc4\x8dius). Rasti 58 kapai. Mirusieji laidoti nedeginti skobtiniuose karstuose, keliuose kapuose laidoti keli \xc5\xbemon\xc4\x97s. Rasti 163 radiniai: papuo\xc5\xa1alai (smeigtukai, seg\xc4\x97, \xc5\xbeiedas, apyrank\xc4\x97s, antkakl\xc4\x97s, \xc4\xafvijos, pakabu\xc4\x8diai), darbo \xc4\xafrankiai (peiliai, pjautuv\xc4\x97liai\xe2\x80\x93dalgeliai, ylos), ginklai (siauraa\xc5\xa1meniai pentiniai kirviai, rombo formos plunksnos ietigaliai). Datuojamas III a. \xe2\x80\x93 V a., priskiriamas s\xc4\x97liams. Radinius saugo Bir\xc5\xbe\xc5\xb3 kra\xc5\xa1to muziejus \xe2\x80\x9eS\xc4\x97la\xe2\x80\x9c.'